钦定古今图书集成/方舆汇编/边裔典/第013卷 > 晋
## 钦定古今图书集成/方舆汇编/边裔典/第013卷 > 晋

### 武帝泰始六年高句丽中川王然弗薨子药卢立杀其弟逸支勃素是年肃慎侵高丽

按《晋书武帝本纪》及《列传》皆不载。按《朝鲜史略》，“中
川王然弗薨，子药卢立。其弟逸支、勃素二人诈称病
往温阳，戏乐无节，出言悖逆。王乃令力士执而杀之。
肃慎侵高句丽，屠边氓。王遣弟达贾伐之，拔檀卢城，
杀酋长。封达贾为安国君。”

### 惠帝元康二年高句丽西川王药卢薨子相夫立慕容廆以兵侵高丽

按《晋书》。本纪。及列传。皆不载按《朝鲜史略》。“高句丽
西川王药卢薨。”〈在位二十三年〉太子相，夫立。〈晋元康二年〉以其叔
父安国君达贾有大功，国人所倚望，又谓其弟咄固
蓄异心，皆杀之。国人知其无罪，惜之。燕慕容廆屡侵
《高句丽》，国相仓助利乃荐北部大兄高奴子为新城
太守，善政有威声，廆不复来侵。

### 永康元年高句丽国相废其王相夫立其弟乙弗为王

按《晋书》本纪、列传皆不载。按《朝鲜史略》：“高句丽国
相仓卒利废其王相夫，立乙弗为王。晋永康元年，乙
弗相夫弟咄固之子出遁水室村人阴牟家佣作。”

### 成帝咸和六年高句丽美川王乙弗薨子斯由立

按《晋书》本纪列传皆不载。按《朝鲜史略》。“高句丽美
川王乙弗薨。”〈在位三十三年〉太子斯由立，改名钊。〈晋咸和六年〉

### 咸康二年二月庚申高句丽遣使贡方物

按：《晋书成帝本纪》云云。

咸康八年。冬十月，燕慕容皝击《高句丽》。

按《晋书成帝本纪》，不载。按《慕容皝载记》：“皝迁都龙
城，率劲卒四万，入自南陕，以伐宇文高句丽。又使翰
及子垂为前锋，遣长史王㝢等勒众万五千，从北置
而进。高句丽王钊谓皝军之从北路也，乃遣其弟武
统精锐五万，距北置，躬率弱卒，以防南陕。翰与钊战
于水底，大败之，乘胜遂入丸都，钊单马而遁。皝发钊
父”利墓，载其尸并其母妻珍宝，掠男女五万馀口，焚
其宫室，毁《丸都》而归。

按《通鉴》：咸康八年冬十月，燕王皝迁都龙城，赦其境
内。建威将军翰言于皝曰：“宇文强盛日久，屡为国患。
今逸豆归篡窃得国，群情不附，加之性识庸暗，将帅
非才，国无防卫，军无部伍。臣久在其国，悉其地形，虽
远附强羯，声势不接，无益救援。今若击之，百举百克。
然高句丽去国密迩，常有窥𨵦之志，彼知宇文既亡，
祸将及己，必乘虚深入，掩吾不备。若少留兵则不足
以守，多留兵则不足以行，此心腹之患也。宜先除之，
观其势力，一举可克。宇文自守之虏，必不能远来争
利。既取高句丽，还取宇文，如反手耳按《梁书高句丽传》，晋永嘉乱，鲜卑慕容廆据昌黎大
棘城，元帝授平州刺史。句丽王乙弗利频寇辽东，廆
不能制。弗利死，子钊代立。康帝建元元年，慕容廆子
晃率兵伐之，钊与战，大败，单马奔走。晃乘胜追至丸
都，焚其宫室，掠男女五万馀口以归。

按《朝鲜史略》：“燕王慕容皝攻陷丸都城，发美川王墓，
载其尸，虏王母王妃以归。后王称臣纳贡，还母及父
之尸。”〈按此一事晋书作咸康八年梁书作建元元年八年晋成帝崩次年康帝改元也〉

### 康帝建元元年高句丽来朝献

按：《晋书康帝本纪》，建元元年“十二月，高句丽遣使朝
献。”

### 简文帝咸安元年百济侵高丽王拒战中流矢薨子丘夫立

按《晋书》本纪、列传皆不载。按《朝鲜史略》，“百济王大
举侵句丽，王拒战，中流矢薨。在位四十有一年，是为
故国原王。太子丘夫立。晋文帝咸安元年，移都汉山。
秦王苻坚遣使送浮屠顺道及佛像佛经于高句丽”，
高句丽佛法始此。

### 孝武帝太元二年高句丽遣使朝贡于秦

按《晋书本纪》。不载。按《通鉴纲目》云云。

太元九年，《高句丽》“《小兽林》王”薨，弟伊连立。

按《晋书》本纪、列传皆不载。按《朝鲜史略》云云。

太元十一年，燕伐《高句丽》。

按《晋书孝武帝本纪》，不载。按《慕容垂载记》：太元十
一年，高句丽寇辽东，垂平北，慕容佐遣司马郝景率
众救之，为高句丽所败，辽东元菟遂没。建节将军徐
岩叛干武邑，驱掠四千馀人走幽州。垂驰敕其将平
规曰：“但固守勿战，比破丁零，吾当自讨之。”规违命拒
战，为岩所败。岩乘胜入蓟，掠千馀口而去，所过寇暴，
遂据令支。翟成长史鲜于得斩成而降。垂入行唐，悉
坑其众。苻丕弃邺城，奔于并州。慕容农攻克令支，斩
徐岩兄弟。进伐《高句丽》，复辽东、元菟二郡，还屯龙城。
太元十七年，《高句丽》故国壤王伊连薨，在位九年。太
子谈德立，是为《广开土王》。

按《晋书》本纪、列传皆不载。按《朝鲜史略》云云。

### 安帝义熙元年燕慕容熙伐高句丽不克而还〈按通鉴纲 目作元年〉

按《晋书》本纪不载。按《慕容熙载记》：高句丽寇燕郡，
杀略百馀人。熙伐高句丽，以苻氏从，为冲车地道，以
攻辽东。熙曰：“待划平寇城，朕当与后乘辇而入。”不听
将士先登。于是城内严备，攻之不能下。会大雨雪，士
卒多死，乃引归。拟邺之凤阳门作弘光门，累级三层。
熙与苻氏袭契丹，惮其众盛，将还。苻氏弗听，遂弃其
辎重，轻袭《高句丽》。周行三千馀里，士马疲冻，死者属。
路。攻木底城，不克而还。

义熙九年，《高句丽》献方物。

按：《晋书安帝本纪》云云。

按《文献通考》：“高丽王高琏，晋安帝义熙中遣长史高
翼献赭白马，以琏为营州诸军事高丽王、乐浪郡公。”
按《朝鲜史略》，“高句丽王谈德薨，王尝下令崇佛求福，
立国社，修宗庙。”〈在位二十二年〉子《巨琏》立，是为长寿王。〈义熙九年〉